Vi var to søstre som reiste med hver vår 1-åring og vår mor for å besøke familie i Oslo. Og denne leiligheten var helt perfekt for oss! Stor plass, deilig med stor gang mtp barnevogner, tre romslige soverom med god plass til reiseseng (det var også en reiseseng og en barnestol i leiligheten), to bad og romslig stue og kjøkken med behagelige sitteplasser til alle. Vi hadde besøk av fire til, og det var god plass! Også deilig med god gulvplass som barna kunne leke på. Beliggenheten var helt perfekt, sentralt på Grünerløkka. Det var også heis til barnevogner, et stort pluss! Heisen var i en annen inngang, så litt kronglete var det, måtte ned en liten trapp på slutten, men i forhold til hvor bra dette var gjorde det ingenting. Det var helt strøkent og skinnende rent når vi kom, verten var ordentlig og enkel å forholde seg til. Også fleksibel på utsjekk. Veldig mye for pengene, vi kommer gjerne hit igjen!